 Alberti Magni Defato  Albert cel Mare Despre destin Colecţia Filosofie Medievală Coordonator: Alexander Baumgarten Traducere din limba latină de Cornel Todericiu Note şi comentariu de Alexander Baumgarten Univers enciclopedic Redactor: MĂRIA STANCIU Tehnoredactor: LILIANA KIPPER Toate drepturile asupra acestei ediţii aparţin Editurii UNIVERS ENCICLOPEDIC ISBN - - - Notă introductivă Versiunea de faţă a tratatului lui Albert cel Mare Despre destin urmează ediţia lui Paul Simon din volumul Alberti Magni, Opera omnia, vol XVII/l, continens De unitate intellectus, De XV problematibus et Defato, Monasterii Westfalorum în Aedibus Aschendorf, , pp - Tratatul reprezintă unul dintre opusculele lui Albert cel Mare care lămureşte teme apropiate capodoperei sale dedicate „sistemului lumii", mărturie a neoplatonismului dominicanilor de la jumătatea secolului al XlII-lea, care este De causis et processu universitatis (Despre cauzele şi procesiunea universului), comentariu al lui Albert la celebrul opuscul anonim de largă autoritate în epocă Liber de causis În plus, tema De fato se înscrie într-o tradiţie care începe cu omonimul ciceronian, cu fragmentele stoice, tratatele plotiniene şi procliene dedicate destinului, cu tratatul Defato al lui Alexandru din Afrodisia şi este contemporan cu o serie de quaestiones defato ale magiştrilor secolului al XlII-lea Tratatul Despre destin a fost atribuit de câteva tradiţii manuscrise Sfântului Toma din Aquino, iar în urma cercetărilor lui F Pelster S J din , el a fost definitiv atribuit lui Albert cel Mare Tratatul a fost compus în jurul anului , într-un moment în care Occidentul latin lua cunoştinţă de tradiţiile filosofice greceşti şi arabe şi pregătea confruntările doctrinare de la sfârşitul acestui secol dintre viziunea creştină şi cea greco-arabă asupra lumii Traducerea tratatului şi aparatul critic al versiunii prezente au fost realizate în cadrul programului de studii aprofundate de filosofie antică din cadrul Departamentului de Filosofie al Universităţii Babeş-Bolyai, program coordonat de prof Univ Dr Vasile Muscă Cornel Todericiu Prescurtări şi semne convenţionale: «, »: adăugiri ale traducătorului pentru completarea sensului Dăm: Despre eternitatea lumii, antologie de texte, Traducere şi comentariu de A Baumgarten, Editura IRI, Bucureşti, Dui: Despre unitatea intelectului, antologie de texte, traducere şi comentariu de A Baumgarten, Editura IRI, Bucureşti, Dcpu: Albert cel Mare, De causis et puicessu universitatis (ed Fauser, ) DeXV: Albert cel Mare, De quindecim problematibus (ed Geyer, ) PL: Patrologiae cur sus completus, ser ies latină, Ed P Migne, Paris, Despre destin Se cercetează, cu privire la destin, dacă există, ce este, dacă impune lucrurilor necesitate, dacă poate fi cunoscut şi în ce categorie de cauză se include Art I Dacă destinul există Pentru început, se argumentează astfel: ( ) Nu se defineşte decât ceea ce are fiinţă; destinul este definit de către Boetius în Despre consolarea filosofiei, IV; deci are fiinţă ( ) Totodată, în Despre generare «şi corupere», II, Aristotel afirmă că orice lucru se măsoară după o perioadă Măsura însă, prin cea mai mică «unitate» a sa, raportată la cantitatea lucrului măsurat, îi certifică şi enumera cantitatea Deci, dacă viaţa şi fiinţa celor inferioare se măsoară cu măsura cercului, care este numită perioadă, trebuie admisă în măsura cercului o anumită parte care, prin sine sau prin ceva egal sieşi, certifică prin enumerare fiinţa şi viaţa celor inferioare Deci, prin gradele distincte ale cercului, conform celor douăsprezece case, se certifică fiinţa şi viaţa celor inferioare Însă perioadă nu se ia în considerare fără planetele şi stelele cuprinse în perioadă şi fără acele «aspecte» ce li se adaugă lor prin poziţie şi prin iradiere Aşadar, din stelele cereşti, din iradierea şi poziţia acestora, se cunoaşte şi primeşte un număr întreaga fiinţă, viaţa, părţile fiinţei şi ale vieţii celor inferioare Acesta poartă numele de destin; deci destinul are fiinţă ( ) Pe de altă parte, în Fizică, IV, Aristotel afirmă că fiinţa aflată în timp trebuie să fie măsurată de o anumită parte a timpului Timpul însă, de vreme ce este unul în număr şi nu se multiplică prin multitudinea celor temporale, trebuie să se raporteze prin ceva unic la durata tuturor celor temporale Acesta nu este altceva decât mişcarea cercului ceresc Deci, prin mişcarea cercului ceresc se cauzează şi este enumerată fiinţa şi viaţa tuturor celor inferioare, iar această poartă numele de destin; deci destinul există, „mişcarea" cercului fiind, după cum afirmă Aristotel, „precum viaţa pentru toate cele ce există" ( ) Dacă cumva s-ar spune că din mişcarea cerească se inserează în cele inferioare o anumită dispoziţie, deşi aceasta este suprimată de calităţile materiei şi astfel este înlăturată, noi am spune împotrivă: cauzele inferioare, care se regăsesc în materie, sunt ordonate după cele superioare precum cele materiale după cauzele lor formale, cele poziţionate după locurile lor şi lucrurile mişcate după cele care le mişcă; deci cele superioare le informează, le conţin şi le mişcă pe cele inferioare Cele ce informează însă, cele ce conţin şi pun în mişcare îşi manifestă supremaţia întotdeauna; deci întreaga fiinţă şi viaţa celor inferioare este supusă şi atrasă de dispoziţia celor superioare ( ) Dacă ai spune că este adevărat cât priveşte corpurile, după cum pare să afirme Augustin în Despre cetatea lui Dumnezeu, V, că putem spune că „influenţele siderale" îşi manifestă valenţa până la limita transmutaţiei corpurilor, dar nu a sufletului, contraargumentăm: forţele sufletului vegetativ şi sensibil nu sunt operate în afara armoniei organului său; deci, dacă armonia se reglează după influenţele siderale, prin urmare şi operaţiile sufletului sensibil şi vegetativ se vor regla după influenţele siderale ( ) în schimb, acest lucru pare valabil în ceea ce priveşte sufletul raţional, fiindcă Filosoful afirmă că intelectul nostru este însoţit de continuu şi timp Cele temporale însă şi continue sunt percepute prin simţ şi imaginaţie Este deja un loc comun faptul că atare lucruri se află sub influenţele siderale, prin urmare, şi operaţiile intelectului ( ) De asemenea, Filosoful afirmă că sufletul este instrumentul inteligenţei şi că inteligenţa îl întipăreşte şi îl iluminează; deci inteligenţa, prin mişcare, cauzează formele iluminării în sufletul intelectual Dar între mişcător şi mişcat nu există intermediar, după cum demonstrează Aristotel în Fizica, VII; deci inteligenţa, mişcând în acest fel, va fi nemediată faţă de suflet Atunci, fie este nemediată prin ea însăşi, fie prin vreun intermediar care îi poartă cauzalitatea spre suflet Prin ea însăşi nu, deoarece, filosofic vorbind, inteligenţa este motorul lumii Trebuie, prin urmare, să existe intermediarul care să poarte iluminările acestea spre suflet Acest intermediar însă nu poate fi înţeles decât ca mişcare a cerului, revărsând prin mişcare în cele inferioare formele motorului Deci inteligenţa, prin mişcarea cerului, reglează şi cauzează operaţiile sufletului intelectual Putem înţelege aceasta printr-o analogie, căci inima care, după Aristotel, „este principiul vieţii, al vegetativului şi al simţului", prin separarea părţilor de ea nu mai revarsă aceste virtuţi, decât prin vehiculul spiritului; şi aşa este în cazul tuturor mişcătoarelor şi al celor mişcate care se separă reciproc Aşadar, la fel va fi în privinţa inteligenţei şi a sufletului, când inteligenţa se separă şi întipăreşte sufletul raţional, separându-se de acesta conform locului Nu se poate afirma din punct de vedere filosofic că inteligenţa ar veni dinspre inferior, deoarece, după Filosof, inteligenţa se află într-o planetă şi se enumera după numărul planetelor sau după numărul mişcărilor planetei; însăşi mişcarea planetei, după cum afirmă Aristotel, este alcătuită din inteligenţa care mişcă şi cercul ceresc care este mişcat ( ) Tot astfel, visele din care se prevăd cele viitoare, după cum afirmă Macrobius, fie că sunt oracole, fie inteligenţe, fie profeţii, se regăsesc în noi sub trei aspecte, după cum afirmă Aristotel în Despre somn şi veghe, II, adică prin semn, prin cauză sau prin accident (ceea ce numesc accident este cel care revine în sine cauzei, nu accident în sens larg) Iar visul este afectarea somnului; deci, printr-un «accident» al somnului, celui ce doarme îi survine visul Accidentul somnului, care este o previziune a viitorului, nu poate fi cauzat de cald şi umed, rece şi uscat, care se află în materie Trebuie, prin urmare, să fie cauzat de vreo formă care este una a ordinii şi regulă a vieţii celor inferioare Această formă poate proveni numai de la cercul ceresc Deci, prin cercul ceresc, pătrunde în cele inferioare ceva prin care este reglată întreaga dispoziţie a vieţii şi această poartă numele de destin; deci destinul există ( ) Pe de altă parte, Ptolemeu afirmă că ghicitorul care preia semnele celor viitoare de la stele secunde face previziuni mai bune El numeşte stele secunde efectele stelelor, care apar în elementele inferioare, de pildă în nori sau în vreun lucru de acest fel; de aici reiese că efectele stelelor pătrund în elementele inferioare din care se cauzează şi se cunoaşte viitoarea dispoziţie a vieţii şi fiinţei Iar pe aceasta astrologii o numesc destin; deci destinul există ( ) De asemenea, Boetius vorbeşte în Despre consolarea filosofiei, V despre întâmplare şi noroc, care sunt realizate de două cauze ce se întâlnesc De pildă, atunci când cineva îngroapă un tezaur, iar apoi altcineva în acelaşi loc sapă un mormânt, descoperirea tezaurului rezultă din noroc şi, în felul acesta, norocul este cauzat de două cauze care se întâlnesc, însă pe aceste „cauze le face să se întâlnească acea ordine" care „provine din izvorul preştiinţei, printr-o inevitabilă conexiune" a cauzelor; iar conexiunea de acest tip a cauzelor este numită de către Boetius destin; deci destinul există ( ) Apoi, Boetius, în acelaşi loc: cele pe care simplitatea supremă a providenţei le prevede, „destinul le dispune pe fiecare în parte în mişcare distribuindu-le locurilor, formelor şi răstimpurilor'; deci destinul există ( ) Dacă ai spune că destinul este ordinea preştiinţei divine, acest lucru nu contravine celor ce au fost spuse, întrucât preştiinţa divină, cea care a preorânduit, se retrage şi guvernează prin slujirea naturală a cauzelor, iar ordinea fiinţei şi a vieţii configurată de cauze de acest tip poartă numele de destin Contra: ( ) Gregorius, în omilia Despre epifania Domnului, afirmă: „Să dispară din inimile credincioşilor socotinţa că destinul este ceva" şi adaugă argumentarea: „întrucât stelele au fost făcute din pricina omului, nu omul din pricina stelelor" Deci, dacă mişcarea stelelor ar reprezenta un temei al vieţii omului, Ar exista ceva care să dispună de viaţa Domnului, pe care ar administra-o; ceea ce este de nesusţinut ( ) în acelaşi timp, Augustin, în cartea Despre doctrina creştină spune că destinul nu este nimic, iar dacă astrologii ar părea că prevestesc uneori lucruri adevărate despre cele viitoare, el spune că acestea se realizează prin lucrarea diavolilor, spre pierzania celor necredincioşi ( ) Mai departe, dacă destinul există, este fie cauză, fie cauzat Cauzat nu, fiindcă acesta este reglat de destin, după cum spun astronomii; deci va fi cauză Dacă este cauză, va fi fie inferioară, fie superioară; inferioară nu, fiindcă acelea sunt caldul, recele, umedul şi uscatul, dintre care nici unul nu este destin, nici superioară, deoarece cauză superioară este cercul ceresc cu mişcarea lui, lucru pe care astrologii nu-l consideră a fi destin, ci cauză a destinului Deci destinul nu există ( ) Totodată, lucrurile nu deţin decât o fiinţă dublă, după cum spune Augustin, adică în cauza primă în care se află viaţa şi lumina, dintre care nici una nu este destin, şi în ele însele Dar nici în ea însăşi esenţa lucrului nu este destin, după cum afirmă astrologii, ci mai degrabă este reglată de către destin Deci destinul nu există ( ) De asemenea, Augustin spune că este de ajuns a spune că voinţa lui Dumnezeu este cauză a celor inferioare, deoarece toate se împlinesc fie prin voinţa, fie prin îngăduinţa lui Dumnezeu; însă voinţa lui Dumnezeu nu este destin; deci acesta nu există ( ) în acelaşi timp, tot ceea ce are fiinţă deţine o ordine, după cum afirmă Boetius; dar destinul nu deţine ordine, fiindcă vedem că cei nevrednici sunt înălţaţi, iar cei vrednici sunt prăvăliţi, ceea ce este neorânduială; de vreme ce, aşadar, destinul este raportat la asemenea realităţi, se vădeşte că el nu există ( ) Apoi, dacă destinul este efectul cercului ceresc, cele care aparţin aceluiaşi cerc, par a avea destin comun; dar Iacob şi Esau, zămisliţi „dintr-o unică împreunare a lui Isaac, părintele nostru" , aparţin de acelaşi cerc şi totuşi nu au avut un singur destin, după cum a demonstrat întâmplarea ce a urmat; deci se pare că destinul nu există Art II Ce este destinul În continuare, se cercetează ce este destinul ( ) Boetius spune, în Despre consolarea filosofiei, IV, că „destinul este o dispoziţie inerentă lucrurilor schimbătoare, prin care providenţa le aduce pe toate la ordinele sale" ( ) În schimb, Hermes Trismegistul spune că destinul, numit de greci ymarmenen, reprezintă o îmbinare de cauze care distribuie temporal, pentru fiecare lucru în parte, cele ce au fost preorânduite prin planul «sfânt» al divinităţilor cereşti Soluţie: Destinul are mai multe sensuri Uneori este socotit că o survenire a morţii în dispoziţia perioadei, după cum se spune în Anticlaudianus: Invidia se odihneşte conform celor destinate" Astfel, Platon atribuie cursul vieţii celor trei zeiţe fatale, anume Clotho «are» începutul, Lachesis evoluţia, iar Atropos capătul, după cum se spune: „Clotho poartă strecurătoarea, Lachesis ghidează, Atropos sapă" Aici însă nu cercetăm în această manieră despre destin ( ) În al doilea rând, destinul este considerat că dispoziţia providenţei divine cu privire la viitoarea evoluţie a fiinţei şi a vieţii celor inferioare De vreme ce această dispoziţie este eternă, rezultă că ea nu aduce nimic în lucruri, iar dacă se dezvăluie în efect, atunci respectivul efect se alterează prin lucruri şi se umple de momente şi locuri prielnice, tot aşa cum preorânduirea şi predeterminarea din mintea cuiva, cu privire la treburile lui ce urmează să fie înfăptuite în urma unei veşti, nu aduce nimic veştii, ci prin veste se stabileşte momentul în care aceasta îi dirijează şi potriveşte treburile În această manieră vorbeşte Boetius în Despre consolarea filosofiei în privinţa destinului Iarăşi, nu cercetăm destinul în acest sens Deşi forma acestei preorânduiri care se află în mintea divină este simplă, divină, eternă, imaterială şi neschimbătoare, totuşi, dacă se manifestă prin lucrurile temporale, devine temporală, materială şi multiplicată, mobilă şi contingenţă ( ) Într-o a treia accepţiune, destinul este considerat ca formă a ordinii fiinţei şi vieţii celor inferioare, cauzată în acestea de perioada cercului ceresc care, prin radierile sale, împresoară naşterile acestora; şi în felul acesta vorbeşte Hermes despre destin, numind stelele zei şi dispoziţia imobilă a fiinţei şi a vieţii celor inferioare sacrament al zeilor Însă această formă nu este una care dă fiinţă, ci mai degrabă formă a unei anumite ordini universale a fiinţei şi vieţii, simplă în esenţă, multiplă în virtute; şi simplitatea fiinţei şi-o trage de la simplitatea specifică traiectului cercului, pe când multiplicitatea virtuţii şi-o trage de la multitudinea celor ce sunt conţinute în cerc Căci «multitudinea» se revarsă de la numeroasele stele, poziţii, spaţii, imagini, iradieri, conjuncţii şi prevenţii, multiple unghiuri care sunt descrise din intersectările razelor corpurilor cereşti şi din focalizarea razelor asupra centrului, singurul în care, după cum spune Ptolemeu, se strâng şi se adună toate virtuţile celor ce se regăsesc în cercul ceresc O atare formă este intermediară între necesar şi posibil, necesarul fiind tot ceea ce se regăseşte în mişcarea cercului ceresc, în schimb posibilul şi schimbătorul tot ceea ce se regăseşte în materia celor generabile şi coruptibile Iar această formă, care este cauzată din cercul ceresc, este inerentă celor generabile şi coruptibile, este intermediară faţă de amândouă Căci tot ceea ce provine dintr-o cauză nobilă într-un cauzat ignobil, deşi păstrează întrucâtva proprietatea cauzei, totuşi fiinţa să nu există decât atât cât îngăduie posibilitatea subiectului în care este Tot ceea ce este primit se află, după cum spun Boetius şi Aristotel în Etica «Nicomahică», VI, în acel lucru în care este primit, potrivit putinţei celui ce primeşte, iar nu potrivit putinţei cauzei de la care îşi ia fiinţa Putem înţelege aceasta prin cele ce sunt numite de către Dionisie procesiuni divine, ca viaţa, raţiunea, înţelepciunea, şi altele de acest fel, potrivit cu care, cu cât se îndepărtează de Dumnezeu conform treptelor fiinţărilor, cu atât vor deveni mai temporale, schimbătoare şi amestecate cu potenţa materială şi cu privaţia, cu toate că în Dumnezeu ele sunt foarte simple, eterne, neschimbătoare şi imateriale Şi la fel este în ceea ce priveşte forma ordinii, fiinţei şi vieţii, «formă» care, în cercul ceresc, este necesară şi neschimbătoare, adică inalterabilă, în schimb în lucrurile generate este primită contingent şi schimbător datorită «facultăţii» schimbătoare a fiinţei acestora De aici, Boetius, în Despre consolarea filosofiei, IV, trasează mai multe cercuri în al căror centru se găseşte punctul cardinal şi cauza destinului şi a celor ce ţin de destin În primul cerc apropiat de centru se află «facultatea» neschimbătoare a destinului potrivit felului în care se raportează la cauză, iar în cercul îndepărtat, în care sunt conţinute cele Generabile şi coruptibile ale aceluiaşi destin, se află contingenţa şi «facultatea» schimbătoare prin fiinţa celor generate şi corupte Şi astfel, centrul este dispoziţia fiinţei şi a vieţii în mintea motorului prim; cercul apropiat de centru are aceeaşi formă de dispoziţie ca şi perioada celestă, iar cercul îndepărtat de centru desemnează aceeaşi formă de dispoziţie ca şi cea care pătrunde schimbător în lucrurile generate şi corupte Însă forma aceasta, deşi este imagine a perioadei, în mod potenţial şi virtual deţine dinainte întreaga fiinţă şi operare asupra duratei celor generate şi corupte; şi astfel, deşi ţine de necesar, totuşi este schimbătoare şi contingenţă Ptolemeu lămureşte foarte bine cauza acestui lucru în Quadripartitum, spunând că virtuţile stelelor se realizează în cele inferioare prin alteritate şi prin accident: prin alteritate, fiindcă «survin» prin sfera celor active şi pasive prin ale căror calităţi active şi pasive sunt inerente celor inferioare, iar prin accident, fiindcă, de vreme ce această formă se revarsă dinspre cauza necesară şi neschimbătoare, ei îi revine să aibă fiinţă în lucrurile contingente şi schimbătoare Ea posedă «facultatea» schimbătoare din două «surse», adică din calităţile elementelor prin care este purtat spre cele generate şi din fiinţa celor generate în care se regăseşte ca într-un subiect Aşadar, acesta este destinul ( ) în felul acesta, consimţim la prima argumentare, căci acceptăm că în felul acesta are fiinţă ( ) în sensul că cele existente sunt măsurabile în perioadă, acceptăm şi cel de-al doilea sens ( , ) însă, la ceea ce se expune la punctele şi , spunem că cele inferioare sunt născute spre a se supune celor superioare, dar inferiorul şi superiorul se raportează unul la altul în două feluri Căci, dacă relaţia se realizează printr-o formă unică şi simplă pe care o dă motorul superior şi o primeşte cel inferior, este adevărat că prin mişcarea superioară în mod necesar este mişcat inferiorul; şi o atare relaţie are loc între motoarele superioare şi cele inferioare ale planetelor cereşti Dacă însă motorul inferior se regăseşte într-o formă unică pe care nu o ia de la cel superior, ci se raportează la acesta ca fiind condus de el şi ca un instrument al lui, nimic nu se opune ca, prin contrarul formei sale sau printr-o altă dispoziţie ce tinde spre alteritate să fie împiedicat, astfel încât să nu îşi asume mişcarea de la cel superior Aşa este în privinţa caldului şi recelui raportate la virtuţile celor celeste Caldul, prin propria virtute noncelestă, este comprimativ pentru cele omogene şi separativ pentru cele eterogene, iar recele invers Şi de aceea aceste calităţi, prin contrarietatea regăsită în materie şi diversitatea dispoziţiilor materiei, exclud adesea efectele mişcării cereşti De aceea, Ptolemeu, afirmă că un om înţelept este dominat de astre; aici Comentatorul spune că, dacă efectul cercului celest, micşorând umorile, dispune corpurile la «febră» la un interval de patru zile, un medic înţelept, prevăzând acest lucru prin corpurile calde şi umede, dispune la luarea de sânge şi atunci, prin excluderea efectului celest, «febra» din patru în patru zile nu se mai declanşează ( ) La ceea ce se prezintă mai departe, trebuie spus că în felul acesta se raportează la destin operaţiile virtuţilor vegetative şi sensibile Totuşi, dacă dispoziţia fatală poate fi exclusă şi împiedicată de către dispoziţiile opuse aflate în materie, atunci ea poate fi exclusă chiar şi de către dispoziţiile opuse aflate în sufletul sensibil Căci aprehensiunile din virtuţile sufletului sensibil determină dispoziţiile calităţilor active şi pasive în corpuri De aceea, o dată concepută imaginea femeii, întreg corpul se predispune la dragoste De aceea chiar Avicenna spune că cineva, prin imaginea leprei s-a îmbolnăvit de lepră, iar Galenus îi împiedică pe cei ce suferă o hemoragie să privească petele roşii Dacă, aşadar, aprehensiunile sunt contrare mişcării cereşti, ele exclud efectul acesteia, după cum, prin dispoziţiile contrare, el este exclus din corp În schimb, prin dispoziţiile corporale şi aprehensiunile animate care convin mişcării cereşti, efectul ceresc este ajutat Şi aceasta este ceea ce spune Messehallach, anume că efectul ceresc, pe care el îl numeşte alatir, este ajutat de către astrologul înţelept, după cum cultivarea pământului este ajutată de arăt şi însămânţat ( ) La ceea ce se argumentează cu privire la cauza viselor, mi se pare foarte clar că trebuie făcută o concesie, în special în privinţa viselor care se realizează prin viziuni imaginare ( ) La ceea ce se expune cu privire la iluminarea intelectului sufletului raţional, conform filosofiei se răspunde în două feluri: pe de o parte, potrivit stoicilor, care spun că întreaga substanţă mai nobilă deţine prin stăpânire mişcarea celei inferioare, iar cea inferioară i se supune, precum în farmece sufletul cuiva, văzând o altă «persoană», împiedică şi opreşte activităţile acesteia; căci ei spun că, prin virtutea unei naturi superioare, fie inteligenţă, fie stea, sufletul unuia este aşezat pe o treaptă superioară şi al altuia pe una inferioară, ca atare cel inferior este născut spre a fi mutat de către aprehensiunea celui superior, şi aşa se realizează farmecele; iar la ceea ce spune Aristotel, anume că între mişcător şi mişcat nu există intermediar, ei spun că «acest lucru» nu trebuie înţeles întotdeauna despre nemedierea locului sau a spaţiului, ci despre nemedierea gradului superior şi inferior, dând exemplu cu privire la ceea ce a fost introdus mai înainte, întrucât organul imaginaţiei nu este nemediat faţă de vasele seminale şi totuşi, prin conceperea chipului femeii, vasele seminale se destind şi sămânţa se revarsă datorita lipsei medierii dintre superioritate şi inferioritate, «nemediere» care se află între cel ce preia şi lucrul căruia i se ia Acest lucru nu concordă pe deplin cu părerea Peripateticilor, fiind lipsit de îndoială faptul că între agent şi act, mişcător şi mişcat nu trebuie să existe o mediere a conjuncţiei şi a contactului De aceea, noi spunem că, după cum căldura digestivă posedă o virtute dublă, o virtute asemănătoare căldurii focului, considerată în sensul ei propriu, care este arderea şi separarea celor ce sunt de gen diferit şi mistuirea, iar cealaltă «virtute» potrivit căreia este instrumentul sufletului (care este principiul vieţii), în conformitate cu care decide forma viului prin digestie, tot astfel mişcarea cerească are o dublă virtute: pe de o parte, precum este mişcarea corpului proiectat pe o orbită, şi în felul acesta mişcă corpurile, iar pe de altă parte, după cum se prezintă ca instrument al inteligenţei care pune în mişcare şi, în felul acesta, efectul ei este produs în sufletul sensibil prin formele corpurilor şi în sufletul intelectual prin formele iluminărilor, fiindcă, după cum am spus, formele care se realizează în ceva devin în acel lucru potrivit putinţei celui ce primeşte, iar nu conform putinţei celui ce dă Toate celelalte aspecte expuse aici sunt clare ( ) La afirmaţia lui Gregorius, trebuie răspuns că el vorbeşte despre destin după cum se spunea de către unii (filosofi şi eretici, anume că impune necesitate lucrurilor, la fel cum spune poetul despre Paris: „Pe tine destinul te face să nu poţi lăsa cele începute" ( ) La faptul că se cercetează dacă destinul este I cauză sau cauzat, trebuie spus că el prezintă o asemănare cu cauza ordinii universale a vieţii şi fiinţei şi astfel este ceva «specific» cauzei, deşi nu este cauză adevărată Iar după cum pătrunde în lucrurile generate, el este o dispoziţie cauzată, deşi exprimă asemănarea cu cauza, fiind formă ce conţine cursul fiinţei şi vieţii într-o manieră mobilă şi contingenţă ( ) La ceea ce se argumentează cu privire la gemeni, trebuie spus că, deşi am putea argumenta că într-o unică împreunare sămânţa este aruncată împrăştiat şi este amestecată împrăştiat de matrice, astfel că nu există o unică oră a conceperii gemenilor, chiar dacă am accepta că aceştia ar fi concepuţi la o oră unică, totuşi centrul inimii acestora de la care începe să se formeze fătul nu este unul; şi, dacă este modificat centrul, este necesar să fie modificat întreg cercul Şi astfel, orizontul lor nu este unul, nici unghiurile nu sunt aceleaşi, nici aceeaşi dispoziţie a caselor Şi astfel, toată perioadă se diversifică şi, prin urmare, dispoziţia fatală care pătrunde în lucrurile născute variază în mod obligatoriu Prin aceasta se dezvăluie soluţia la cele ce sunt cercetate cu privire la acest articol ( - ) Celelalte «puncte» sunt simple şi evidente prin ele însele oricui Art III Dacă «destinul» impune necesitate lucrurilor În continuare, se cercetează dacă destinul impune necesitate lucrurilor ( ) Şi se pare că da Căci lucrul însuşi a cărui cauză este necesară este necesar; cauza destinului, însă, este cercul ceresc care este necesar Deci şi destinul este necesar şi impune lucrurilor necesitate ( ) Totodată, destinul este măsura şi regula întregii fiinţe şi a vieţii; lucrul supus regulii se raportează la regulă în mod obligatoriu; dar regula este necesară; deci se pare că destinul impune necesitate lucrurilor fatale ( ) De asemenea, cele superioare sunt mai puternice decât cele inferioare; cele superioare le trag pe cele inferioare în mod necesar spre dispoziţia lor Însă, de vreme ce destinul este un lanţ prin care cele inferioare sunt ghidate spre cele superioare, se va vădi că destinul impune necesitate lucrurilor ( ) Apoi, Aristotel afirmă că între mişcătoarele superioare şi cele inferioare se stabileşte o concordie precum armonia din corzile unei chitare Dar pentru armonie este necesar ca cele inferioare să urmeze în toate dispoziţia celor superioare; deci dispoziţia celor superioare, pătrunzând în cele inferioare, le impune acestora necesitatea Contra: Destinul pătrunde în lucrurile mobile, după cum s-a spus mai sus, şi survine prin lucrurile mobile Dar, dacă lucrurile mobile sunt mişcate, atunci sunt mişcate şi cele ce se află în acestea: deci destinul este o dispoziţie schimbătoare în lucrurile diverse; aşadar, el se raportează contingent la lucruri şi nu impune necesitate Soluţie: Trebuie stabilit că destinul se modifică din mai multe cauze, după cum am spus mai sus, şi de aceea nu impune vreo necesitate lucrurilor, ci înclină spre influenţele celor celeste, cu condiţia că dispoziţia mai puternică din materie, care produce o mişcare contrară, să nu se opună Şi de aceea Aristotel, în Despre somn şi veghe,II, aseamănă mişcătoarele de acest fel cu nişte sfetnici şovăitori; căci sfetnicii înţelepţi conving pe baza unor argumente sigure că trebuie înfăptuit ceva cu folos, lucru pe care totuşi, datorită întâmplărilor inferioare care devin contrare, îl retractează, şi atunci legea sfatului celor înţelepţi se destramă Iar expresia lui vrea să spună că adeseori, prin intervenţia altor hotărâri, planurile celor înţelepţi se modifică, căci, după cum spune Aristotel, regula construcţiei în Lesbos se modifică după lucrul construit Lesbos este insula în care pietrele nu pot fi cioplite după o linie dreaptă şi de aceea trebuie ca regulă conform căreia sunt cioplite să se modifice întrucâtva după clădirile însele Şi aşa se petrece cu dispoziţia fiinţei şi vieţii celor inferioare, în care, datorită cauzelor care se află în materie, adeseori dispoziţia înţeleaptă a cercului ceresc se schimbă şi însăşi dispoziţia ce pătrunde în lucrurile mobile, numită destin, gravitează, înclinându-se în afara rectitudinii celor cereşti, datorită numeroaselor transformări opuse ale celor inferioare ( ) La primul «argument», trebuie spus că este necesară cauza destinului, dar de aici rezultă numai existenţa să necesară, fără să rezulte în continuare că ar impune necesitate lucrurilor, fiindcă nu se inserează în ele conform putinţei celor cereşti, care sunt necesare, ci conform putinţei celor inferioare, care sunt întru totul schimbătoare şi contingente ( ) La al doilea «argument», trebuie spus că relaţia care se stabileşte între «lucrul» care conferă o regulă şi cel care o primeşte este necesară, ca şi relaţia stabilită între părinte şi fiu Dar, deoarece modificarea cauzează relaţia şi «totodată» distrugerea ei, modificarea care este în lucrurile mobile se constituie în cauza faptului că lucrul care primeşte regulă nu urmează regulă [şi nu se ţine de ea] şi în această privinţă este lipsit de o regulă ( ) La «argumentul» al treilea, trebuie spus că, deşi cele superioare sunt mai puternice decât cele inferioare, totuşi, datorită neputinţei celor inferioare, se justifică faptul că nu toate pot urma efectele celor superioare, şi până aici dinspre partea acestora din urmă se rupe lanţul ( ) La al patrulea «argument», trebuie precizat că slăbirea întinderii coardelor induce în chitară disonanţa; şi, la fel, modificarea şi alterarea celor inferioare determină disonanţă faţă de influenţele celor superioare; de aceea, Damaschin afirmă că cele superioare sunt anumite semne ale celor inferioare, dar în nici un fel nu constituie cauza actelor noastre Art IV Dacă destinul poate fi cunoscut În continuare, se cercetează dacă destinul poate fi cunoscut ( ) Şi s-ar părea că nu; căci de vreme ce există efectul cercului ceresc şi o anumită asemănare cu el, după cum forma vreunei ordini este asemănătoare însăşi cauzei aceleiaşi ordini - şi în cercul ceresc trebuie luate în calcul «aspecte» infinite în ceea ce ne priveşte, precum stelele în număr şi specie, virtuţile şi poziţiile acestora în mişcarea de revoluţie şi în afara ei, distanţele, conjuncţiile şi mărimea unghiului sub care pătrunde raza, partea de şansă, gradele de lumină şi de umbră din puţurile şi turnurile existente şi «aspecte» de acest fel infinite în ceea ce ne priveşte, se va vădi că efectul acestuia nu poate fi ştiut de către noi ( ) Totodată, cercul îl conţine pe dătătorul vieţii, al norocului, al simţului şi al intelectului Acestea sunt numite de către astrologi hyleg şi alchochoden; căci altfel el nu ar putea fi măsura întregii vieţi, fiindcă nu ar include principiul vieţii; ora începutului tuturor orelor este ora căderii seminţei în matrice Dar acest lucru nu ne este dat spre cunoaştere Deci va fi ignorată forma dispoziţiei întregii vieţi şi astfel dispoziţia fatală a lucrurilor nu poate fi cunoscută ( ) Şi acest lucru este vădit din efecte, căci sunt unele a căror perioadă pare a fi una şi totuşi accidentele acestora în sine, ca partea bărbătească şi femeiască, nu sunt aceleaşi, iar cunoaşterea cauzei acestui lucru nu se justifică din efectul cercului ceresc ( ) La fel, se întâmplă că cel născut în luna a opta moare adesea, iar cel născut în luna a şaptea trăieşte ( ) De asemenea, în cazul gemenilor, dintre care unul este de parte bărbătească şi celălalt de parte femeiască, foarte rar se întâmplă ca cel de parte bărbătească să trăiască, în schimb cel de parte femeiască supravieţuieşte uneori; şi este fie imposibil, fie foarte dificil a explica din cercul ceresc cauza acestor lucruri ( ) La fel «se spune»: că, dacă luminătorii se află în capul Algol sau al Gorgonei, iar Marte îi va iradia prin căutătură potrivnică, după cum spune Ptolemeu, celui născut i se vor tăia mâinile şi picioarele şi, ciopârţit fiind, va fi ridicat pe cruce ( ) Apoi, cu privire la «teoria» care spune că, dacă Luna se află în Leu, să nu te îmbraci cu haine noi, este dificil să îi descoperi cauza din cercul ceresc, iar dacă concluziile de acest tip ar putea fi cognoscibile, ele ar fi ordonate după acele principii din care ar putea fi extrase pe cale silogistică Dar nu pare a exista vreo cale a raţiunii, căci nu rezultă: Luna este în Leu, atunci este rău să porţi haine noi Sau: «dacă» luminătorii se află în capul Gorgonei şi iradiaţia potrivnică a lui Marte îi cată de la un sfert «din circumferinţă» sau dinspre partea opusă în diametru, atunci cel născut va fi ridicat pe cruce Soluţie: Trebuie spus că există două părţi ale astronomiei, după cum precizează Ptolemeu: una cu privire la poziţiile celor superioare, cantităţile acestora şi pasiunile specifice, iar la aceasta se ajunge prin demonstraţie Cealaltă se referă la efectele astrelor în cele inferioare, «efecte» care sunt receptate în lucrurile schimbătoare în mod schimbător şi de aceea la această «parte» nu se ajunge decât prin interpretare şi trebuie că astronomul să se raporteze în această privinţă la ceva fizic şi să facă interpretarea din semne fizice, însă interpretarea, din moment ce provine din semne schimbătoare, generează o deprindere de o certitudine mai scăzută decât poate fi ştiinţa sau opinia Căci dacă semnele de acest tip sunt comune şi schimbătoare, nu se poate obţine din acestea o cale silogistică, prin aceea că, nici în toate, nici în majoritatea, nu includ un semnificat «unic», ci, în ceea ce le priveşte, sunt anumite judecăţi schimbătoare din multe cauze, după cum se dezvăluie prin cele spuse anterior De aceea, adeseori astrologul spune adevărul, deşi nu se întâmplă ceea ce spune, fiindcă afirmaţia lui s-a referit la dispoziţia întru totul adevărată a celor celeste, dar această dispoziţie este înlăturată de «facultatea» schimbătoare a celor inferioare ( ) La primul «argument» trebuie spus că, într-adevăr, multe lucruri (şi infinite în privinţa noastră) ar trebui luate în calcul, deşi se iau în calcul foarte puţine cărora li se supun altele şi interpretarea lor este socotită previzibilă De aceea, Ptolemeu spune că ghicitorul nu trebuie să judece decât în mod probabil şi în general, datorită cauzelor superioare generice pe care cauzele proprii lucrurilor le exclud de cele mai multe ori ( ) La celălalt «argument» trebuie răspuns că o atare oră se cunoaşte cu greu şi de aceea a fost găsit ca remediu să se ia un ascendent de grad ocult, adică o adecvare a cercului la ora conjuncţiei sau a întâmpinării luminătorilor, fiindcă acela are influenţă faţă de întreaga Naştere care urmează foarte curând, sau să se ia un ascendent la naşterea din pântece ( ) La următorul, trebuie precizat că pe cale silogistică nu poate fi cunoscută concluzia interpretării; totuşi, imperfecţiunea ştiinţei nu împiedica, după cum spune Ptolemeu, să se cunoască ulterior lucrul care poate fi cunoscut ulterior, aşa cum se petrece în previziunea viselor Căci între imaginea onirică şi interpretarea visului nu există o cale silogistică; şi aşa este în cazul tuturor părerilor interpretabile ( ) La ceea ce se cercetează cu privire la deosebirea sexului la gemeni, trebuie precizat că sexul feminin se realizează întotdeauna cu prilejul vreunei deficienţe de principii Căci, dacă sămânţa bărbatului este producătoare şi formativă, prin virtutea formativă pe care o deţine în ea însăşi, întotdeauna determină forma bărbatului din intenţie proprie, dacă nu este împiedicată de calitatea materiei, şi de aceea sexul feminin apare din deficienţă, natura particulară neintenţionând niciodată să facă femeie; dar, de vreme ce din partea naturii universale nu poate fi mai bine, se creează un ajutor al generării şi nu un generant în sens propriu, aceasta fiind femeia Şi aceasta este ceea ce vrea să spună Domnul în Geneză, II, : „Mi este bine" spune El, pentru om", adică pentru bărbat, „să fie singur; să-i facem un ajutor pe potriva lut De aici rezultă că deosebirea sexului la gemeni provine din deficienţa principiilor naturale într-o anume parte a seminţei, iar nu din perioada cerească În schimb, faptul că la astfel de gemeni cel de parte bărbătească moare mai des se explică din aceea că materia a fost rău împlinită de virtutea formativă, de vreme ce astfel de gemeni sunt generaţi din divizarea unei seminţe, fiindcă dacă ar fi fost bine împlinită, şi pe unul şi pe altul i-ar fi format în bărbat Dar materia bărbatului necesită o desăvârşire mai mare şi mai bună decât materia femeii, de aceea bărbatul rămâne bolnav şi slab, avându-şi cauza morţii din nedesăvârşirea materiei; dar femeia, căreia îi este suficientă o împlinire puţină datorită fragilităţii corpului ei, supravieţuieşte uneori; cel mai des totuşi ambii mor ( ) La ceea ce se expune cu privire la luna a opta, în mod greşit au spus unii că cel născut în luna a opta moare mai des fiindcă a opta lună este atribuită lui Saturn, al cărui frig şi uscăciune îl ucid pe cel născut Căci este dovedit fals prin aceea că mulţi dintre aceia care trăiesc mult în astrologie sunt consideraţi fii ai lui Saturn Deci, cauză nu se află în cercul ceresc, ci în principiile naturii Căci luna, după ale cărei conversiuni sunt măsurate conceperile şi impregnările, după cum spune Aristotel, este mai dominatoare Luna este un alt soare, prin aceea că primeşte lumină de la soare şi ceea ce soarele face într-un an, luna îndeplineşte în decursul evoluţiei lunare Căci de la lună nouă până la primul pătrar, ea e caldă şi umedă precum timpul primăvăratic; de la primul pătrar până la lună plină, este caldă şi uscată precum vara; de la lună plină până la ultimul pătrar este rece şi uscată precum toamna; de la ultimul pătrar până la conjuncţie este rece şi uscată precum iarna Însă, în fluxul şi refluxul mării se vede faptul că ceea ce este născut reprezintă o mişcare a unei umori Acest flux şi reflux, în mijlocul fazelor lunii, care este ziua a paisprezecea, revine la cerc prin descendenţă şi ascendenţă Căci dacă fluxul mării este minim va reveni la acelaşi punct al puţinătăţii în ziua a paisprezecea Deşi luna, la jumătatea fazelor ei, nu parcurge decât jumătatea cercului său, totuşi mişcarea de creştere, venind din sens opus, îi completează cealaltă jumătate a cercului Căci luna, în oricare lună, se află de două ori în creştere, bineînţeles în momentul întâmpinării şi conjuncţiei cu soarele, în conjuncţie, lună ia de la soare lumina vie şi, de vreme ce Venus nu se îndepărtează niciodată de soare şi stăpâneşte mişcarea umorii seminale, luna preia virtutea lui Venus, când intră în conjuncţie cu soarele Şi astfel, din propria virtute mişcă umoarea, din virtutea soarelui revarsă viaţa umorii mişcate şi din virtutea lui Venus mişcă procrearea seminţei spre formele care convin procreării Şi fiindcă Mercur este cu soarele, Mercur are virtutea contopirii, datorită numeroaselor sale giraţii pe care le deţine asupra oricărei alte planete Luna, la rândul ei, preia această virtute prin conjuncţia cu el şi, datorită acelei conjuncţii, sămânţa bărbatului şi a femeii se mişcă spre contopire Astfel, prin conversiunile sale, luna cauzează şi reglează contopirile, concepţiile şi impregnările, însă în procreare se regăsesc şapte schimbări necesare Prima dintre acestea este conversiunea seminţei, mai cu seamă la forma inimii în raport cu care se formează tot restul A doua este distingerea materiei spre forma părţilor principale care posedă şi virtuţi creative, după cum ficatul creează virtuţile naturale, creierul, virtuţile animale şi vasele seminale, virtuţile formative ale zămislirilor Şi, de aceea, în a doua schimbare pătrund în punctul inimii trei vezicule pe care le face spiritul îndreptat spre locul creierului, al ficatului şi al vaselor seminale A treia schimbare o reprezintă distingerea materiei când vezicula creierului urcă în sus, vezicula ficatului puţin mai jos, spre dreapta, şi cel mai jos coboară vezicula vaselor seminale, iar această coborâre şi urcare sunt determinate de suflul spiritului care se află în inimă A patra schimbare este distingerea întregii materii, spre a se distribui în locurile părţilor secundare care nu posedă virtuţi creative; această distingere înfăptuieşte de asemenea suflul inimii Acest suflu perforează şi extinde materia Perforând, el realizează vieţile arterelor, venelor şi ale nervilor, iar prin extindere, distribuie materia fiecărei părţi în locul ei propriu A cincea schimbare este transpunerea materiei în forma membrelor, formă pe care n-ar putea-o primi dacă nu ar fi umedă, iar această schimbare o face puterea formativă a inimii, îndreptată spre locul membrelor prin suflul spiritului Însă membrele configurate nu sunt apte să primească virtutea mişcătoare şi operativă decât prin consolidare şi legare Acestea se împlinesc în cea de-a şasea schimbare prin căldura inimii răspândită împreună cu spiritul în membre, «căldură» care, uscând fluidul umed, consolidează şi întăreşte îmbinările şi înlănţuirile În cea de-a şaptea schimbare se revarsă dinspre inimă mişcarea în toate membrele, prin virtuţile mişcătoare Şi, de vreme ce întreaga mişcare a procreării provine de la lună, după cum deja s-a spus, trebuie ca ea să se împlinească în şapte conversiuni ale lunii la om, care este vieţuitorul cel mai desăvârşit Deşi aceste schimbări ale seminţei nu se realizează succesiv conform numărului lunilor, totuşi desăvârşirea lor nu are loc decât după ce a fost completat numărul conversiunilor în cele şapte luni Iar la animalele diferite de om, acest lucru nu se constată în mod regulat datorită precarităţii legăturilor lor, unele necesitând un timp mai îndelungat, ca elefantul, altele unul mai scurt, însă, după ce s-au împlinit aceste şapte conversiuni ale seminţei, embrionul are cele ce se cer în mod necesar Dar, după cum afirmă Galenus, virtutea formativă se raportează la materie sub trei aspecte: căci uneori materia este redusă şi virtutea abundentă, alteori sunt proporţionate în mod egal, alteori virtutea este deficientă şi materia supraabundentă, şi când virtutea este abundentă, iar materia redusă, «procreaţia» este terminată la încheierea celei de-a şaptea luni; atunci virtutea abundentă realizează mişcarea puternică spre ieşirea «în lume», copilul se naşte, trăieşte şi este realizat mic la trup, dar foarte agil în activităţi Însă, când virtutea şi materia sunt adecvate şi când materia este supraabundentă, atunci «procreaţia» nu este completă în luna a şaptea, ci se odihneşte în decursul unei conversiuni a lunii, care este luna a opta şi, după ce a fost împlinit acest parcurs, în luna a nouă se mişcă spre ieşirea «în lume», se naşte în luna a noua şi trăieşte, Şi aceasta este naşterea, aşa cum se petrece ea în aproape toate cazurile, însă, dacă virtutea este deficientă datorită nesupunerii materiei, mişcarea se realizează în luna a şaptea, când virtutea mişcătoare este dată şi este încheiată cu greu şi în mod precar abia în luna a opta, iar atunci «copilul» se naşte şi moare de cele mai multe ori; şi acest lucru nu rezultă din perioadă, ci datorită coruperii principiilor naturale Dar cele care au fost spuse, sunt în general adevărate, deoarece complexităţile femeilor şi ale climatelor determină multă variaţie De fapt, eu am văzut-o pe una care a născut în luna a unsprezecea un copil de o foarte mare greutate, iar Aristotel afirmă că el a văzut-o pe una care a născut în luna a paisprezecea ( ) La ceea ce se expune cu privire la naşterea în capul Gorgonei, trebuie precizat că acele stele sunt funerare şi indică un deznodământ monstruos al vieţii De aceea însuşi Perseu îşi ţine capul înclinat cu faţa într-o parte în acest loc Dar aceasta, după cum am spus mai înainte, nu impune necesitate lucrurilor, ci o înclinare uşoară şi schimbătoare ( ) Acelaşi mod de rezolvare este valabil şi în privinţa îmbrăcării unei haine noi, când luna se află în Leu; căci, după cum radiaţia perioadei imprimă dispoziţia ordinii fiinţei şi a duratei în lucrurile naturale, tot astfel se imprimă şi în cele artificiale ( ) De aceea figurile imaginilor magice sunt proiectate a se realiza după aspectul stelelor Art V În ce tip de cauză se include destinul Ceea ce se cercetează, anume, în ce tip de cauză se include «destinul», a fost soluţionat deja prin cele de mai înainte, întrucât în realitate nu este cauză, ci este ceva ce ţine de cauză; căci este o formă a ordinii fiinţei şi vieţii, având imaginea virtuţilor cercului ceresc, aşa cum spunem uneori că unele nu sunt în realitate nici fiinţe, nici nefiinţe, ci sunt ceva ce ţine de fiinţă, precum sunt cele care se află în suflet şi potrivit cu unele mişcări şi cu timpul, după cum afirmă Avicenna ( ) Unii totuşi se străduiesc să demonstreze că ar fi cauză, prin aceea că Platon aşază stelele pe acelaşi plan cu cele ce se nasc, în care se află forme care sunt cauzele lucrurilor generate şi regulă a fiinţei şi vieţii acestora Căci el aduce un zeu al zeilor care le vorbeşte zeilor corporali, care sunt stelele, zicând: „Cât despre acelea « »" - adică cele generate în lucrurile inferioare - „eu le voi realiza punându-le sămânţa şi vi le voi da, iar vouă vă rămâne să faceţi la fel" Şi le-a recomandat să supravegheze deopotrivă cu el în natură atât cultivarea pietăţii, cât şi îngrijirea dreptăţii, să îl înalţe pe acesta la ei după destrămarea învelişului pământesc, înţelegând prin „pe acesta" pe omul pios al cărui intelect este nemuritor şi ocupă după moarte aşezările siderale, tot aşa cum el a coborât din semănătura constelaţiilor în generare De aceea, «zeul» a spus că, descinzând prin cercurile planetelor, sufletele îşi primesc facultăţile: memoria, inteligenţa, voinţa şi celelalte de acest fel, aşa cum arată Macrobius în Comentariul la visul lui Scipio ( ) Acest lucru pare a-l atinge Ovidius, care vorbeşte despre Calea Lactee şi spune: „acesta e drumul celor aleşi spre bolţile marelui tunător" ( ) Acest lucru este vădit şi prin raţionament, fiindcă pare a exista o unică natură a lucrurilor al căror act esenţial este unul; iar în conceperea adevărului pare a exista un unic act esenţial al inteligenţei cereşti şi al inteligenţei omului, deci o unică natură ( ) Mai departe: relaţia unică, a oricăror forme a căror natură este una, este raportată la un corp de o natură unică, în eventualitatea în care s-ar afirma că se află în vreun corp Însă relaţia inteligenţei cereşti este cu o stea sau cu o planetă corespondentă sieşi; deci şi în cazul omului de natură intelectuală relaţia va fi spre o stea corespondentă ( ) Aceasta reiese şi din afirmaţia Comentatorului asupra Metafizicii, XI, unde spune că limita desăvârşirii intelectului omului are loc dacă după moarte se alipeşte motorului ceresc Soluţie: Trebuie precizat că este fals şi eretic a spune că sufletele intelectuale ar descinde de la o stea corespondentă «lor», căci această opinie a aparţinut filosofilor egipteni, anume că sufletele intelectuale întocmite în stele de către un zeu al zeilor sunt împovărate cu învelişul trupesc în care sunt înveşmântate la un moment dat şi sunt apăsate de acea greutate spre corpurile generabile şi coruptibile, apoi, purificate fiind de acel «trup» prin cultul pietăţii şi al justiţiei, se întorc la stelele cărora le corespund Însă, ei au spus că învelişul trupesc ajunge la sufletele intelectuale în acelaşi fel în care sufletul se îmbuibă faţă de plăcerea hrănirii trupului Căci ei au spus că corpurile planetelor se hrănesc cu foarte subtilul vapor al mlaştinilor scitice, aşezate între cele două solstiţii între care se află cea mai mare răspândire a planetelor Şi astfel, atunci când îl atrag sunt apăsate de greutate şi se retrag, iar când îl asimilează se uşurează şi îşi organizează cursul; acest lucru foarte subtil din sfera focului şi a aerului ei îl numeau nectarul zeilor Şi în felul acesta au spus că învelişul trupesc ajunge la sufletele aşezate în stele Ereticii, luându-şi de la această opinie prilejul greşelii, au spus că toate sufletele făcute în cer laolaltă cu îngerii au fost transpuse în aceste corpuri pământeşti datorită păcatului pe care l-au comis acolo, pentru ca, purificându-se aici între timp, să revină în locurile cereşti Aceasta ar spune David (în Psalmul CXLI, ): „Scoate din temniţă sufletul meu ca să se mărturisească numelui Tău" Aşadar, respingând acestea, noi spunem laolaltă cu Aristotel, în Despre cauzele proprietăţilor elementelor şi a planetelor, că atunci când apa bărbatului cade în matricea femeii, se coace în aceasta printr-o coacere puternică şi devine o bucată de carne, iar în ea se creează sufletul, prin porunca lui Dumnezeu ( , ) Deci, ceea ce Platon spune că este diseminarea sufletelor în stele este spus prin raţionamentul analogiei care este în proporţionarea intelectului uman la intelectul inteligenţei cereşti Stelele nu se Retrag decât dacă primesc această sarcină, după cum însuşi zeul zeilor afirmă că el însuşi face semănătura acestora; căci această însămânţare nu este în potenţa care poate Fi anterioară actului, ci este însăşi acţiunea naturii intelectuale ( ) Iar afirmaţia lui Ovidius este metaforică, fiindcă nu se ajunge „spre bolţile marelui tunător" decât prin calea candidă, prin candoarea inocenţei şi a justiţiei ( ) La ceea ce se argumentează prin raţionamentul «următor», trebuie precizat că este unică natura acelora al căror act esenţial unic urmează egalitatea firii Însă a înţelege şi a contempla în mod intelectual nu este specific inteligenţei cereşti şi sufletului raţional prin egalitatea firii, ci prin anterior şi posterior, fiindcă intelectul inteligenţei este lipsit de continuu şi timp, fără corelare şi însăşi realitatea primă a lucrurilor Însă intelectul nostru este caracterizat de continuu şi timp, raportându-se la realităţile prime ale lucrurilor precum ochiul liliacului la lumina soarelui A deţine înţelegerea prin anterior şi posterior se desprinde însă din natura superioară şi inferioară care se deosebesc în mod specific La afirmaţia Comentatorului, trebuie spus că alipirea nu are loc conform naturii unice şi comune, ci conform obiectului unic şi comun al cercetării care vizează fericirea de după moarte, după cum spune Aristotel în cartea Despre cer şi lume că, în afara cerului, nu există timp nici loc, ci viaţă fericită, înţelegând prin a fi în afara cerului ceea ce se află deasupra cursului constelaţiilor, în locul tihnitei contemplări a fericiţilor Principiul cerului şi tratatul despre destin al lui Albert cel Mare „philosophice loquendo, Intelligentia est motor orbis" Folosirea termenului „philosophia" în opera lui Albert cel Mare uimeşte mai întâi printr-o semnificaţie puţin obişnuită a termenului şi, în al doilea rând, prin viziunea pe care călugărul dominican o are asupra împărţirii şcolilor filosofice tradiţionale Plecând de la explicitarea acestor două situaţii, este posibilă înţelegerea manierei în care Albert gândeşte tema destinului şi fiinţarea în lume a omului În privinţa primei observaţii, în tratatul Despre cincisprezece probleme, scris în jurul anului , Albert dezbate câteva chestiuni legate de natura subiectului gânditor, de determinismul astral, de liberul arbitru şi de demonstrabilitatea creaţiei În fiecare dintre aceste dezbateri, criteriul după care el judecă validitatea unei demonstraţii este măsura în care ea „a fost determinată în filosofie" (cap ) Afirmaţii cum sunt „sufletul uman este, potrivit filosofilor, o imagine a lumii" (cap ) sau „potrivit filosofilor, nimic din ceea este formă cu adevărat nu se corupe (cap ) ar putea conduce la ideea că Albert nu are în vedere prin termenul de „philosophia" numai o disciplină abstractă şi distinctă de propria ei istorie, situată în planul unei proceduri formale, deosebite de o metodă (eventual) teologică, ci el pare că se referă mai degrabă la un sistem al lumii pus în seama unei tradiţii precise, invocate ca argument de autoritate Acesta este cazul pasajului din Despre destin invocat în motoul nostru („filosofic vorbind, inteligenţa este motorul lumii") care ar putea însemna, într-o parafrază posibilă, faptul că, invocând tradiţia peripatetică greco-arabă, care pătrunsese în mediul filosofic latin la începutul secolului al XlII-lea, se poate spune că inteligenţa, ca ipostază ierarhică de inspiraţie peripatetică şi neoplatoniciană, rostită fie echivoc fie univoc despre intelectul universal şi cel uman, poate fi înţeleasă ca sursă a ordinii, a vieţii şi a sensului evenimentelor lumii sublunare Compunând această parafrază, vom fi datori să explicităm secvenţele ei În al doilea rând, Albert are o viziune asupra istorici filosofiei care, deşi este uşor explicabilă, poate totuşi uimi: el organizează întreaga tradiţie filosofică în trei şcoli principale: epicurei, stoici şi peripateticieni, unde epicureii îi reprezintă în general pe atomişti, cunoscuţi indirect de Albert, stoicii îi reprezintă, alături de stoicismul tradiţional, pe Platon, pe Hermes Trismegistul şi pe Pythagora, iar peripateticii sunt Aristotel, Alexandru, Teofrast, Avicenna, Algazel şi Averroes Subscriind el însuşi cel mai adesea tezelor peripatetice, taxonomia lui Albert, deşi amestecă tradiţiile şi propune adesea atribuiri doctrinare aberante, ascultă totuşi de un criteriu ferm: în monografia să recentă dedicată părintelui dominican, Alain de Libera susţine faptul că acest criteriu este modul în care fiecare dintre tradiţii concepe realizarea fiinţărilor particulare: fie prin intermediul circulaţiei corpusculilor, fie prin acordarea unor forme materiei preexistente (ipoteză legată de numele lui Avicenna, de la care scolastica a moştenit conceperea divinităţii ca dătătoare de forme - Dator formarum), fie prin realizarea unei forme în materie (eductio formarum - concept atribuit de Albert tradiţiei peripatetice) Datorită acestor două remarci, se poate înţelege de ce referinţa filosofiei este cel mai adesea tradiţia peripatetică, aşa cum înţelegea Albert să o reconstruiască Ori, în această tradiţie care începea cu opera aristotelică, la care se adăugau cele câteva apocrife pe care Albert le atribuia Filosofului (mai cu seamă celebrul Liber de causis), apoi câteva opuscule ale lui Alexandru din Afrodisia, comentariile lui Averroes la textele lui Aristotel, secondate de tratatul Despre suflet şi Metafizica lui Avicenna şi de tratatul Despre intelect şi obiectul său al lui Alfarabi, ar putea fi recunoscut un principiu ale cărui consecinţe ghidează, în opinia noastră, sensul tratatului Despre destin Acest principiu postulează existenţa unui intermediar între absolutul divin şi lumea sublunară, astfel încât acest intermediar este însufleţit, corporal şi totodată inteligibil Folosind într-un sens foarte larg termenul „cer", vom numi acest principiu în cele de mai jos „principiul cerului" Deşi el funcţionează, evident, foarte variat de la un autor la altul în cadrul tradiţiei peripatetice, faptul că Albert îl înţelege ca pe o unitate impune cercetării noastre examinarea surselor acestui principiu şi a urmelor sale prezente în Despre destin S-ar putea spune, urmărind de fapt întreaga traiectorie a „principiului cerului" în filosofia secolului al XlII-lea, că el presupune trei trăsături principale care au provocat tot atâtea conflicte doctrinare Mai întâi, „cerul" la care facem referinţă, adică un concept obţinut din sinteza relativă a cerului platonico-aris-totelic cu tema ierarhiilor sufletului şi ale inteligenţei la Plotin şi la Proclos, este intermediar între Dumnezeu şi lumea creată, iar această intermediaritate a condus la interogaţii asupra capacităţii divine de a cunoaşte singularele nemediat de universalitatea inteligenţei celeste, sau asupra puterii divine de a acţiona asupra celor coruptibile altminteri decât prin guvernarea mişcării circulare perfecte a astrelor cereşti, în al doilea rând, această mişcare circulară perfectă asigură generarea şi coruperea lumii sublunare Ideea a fost moştenită din Timaios-ul platonician şi din tratatul aristotelic Despre cer, împreună cu o serie de fragmente celebre din Metafizica (de pildă, ordinea lumii şi a cerului expusă în cartea a IX-a, cap , ca o ilustrare a principiului anteriorităţii actului faţă de potentă) Această idee a condus, pentru latini, la disputele doctrinare privind demonstrabilitatea creaţiei în timp şi eternitatea lumii În al treilea rând, „cerul" la care facem referinţă este analogic sufletului uman Această trăsătură a principiului cerului este, poate, cea mai puternică dintre cele trei determinaţii, deoarece, aşa cum vom încerca să argumentăm, ea provine din două tradiţii diferite pe care le-a dezvoltat „peripatetismul" secolului al XlII-lea şi în special cel al lui Albert (dar şi cel al averroismului latin al lui Siger din Brabant, şi deopotrivă tomismul, deşi acesta a formulat în cele din urmă serioase rezerve faţă de această analogie) Analogia dintre suflet şi cer provine, pe de o parte, din soluţia lui Averroes la dificultăţile tratatului Despre suflet al lui Aristotel şi, pe de altă parte, din ierarhia inteligenţei şi a sufletului din Liber de causis, tratat atribuit până în anul lui Aristotel, fiind de fapt o parafrază arabă din secolul al IX-lea la Elementele de teologie ale lui Proclos Şi această a treia caracteristică a principiului a născut una dintre cele mai importante discuţii ale secolului al XlII-lea, privind ideea formulată de Averroes, că intelectul este unic pentru toţi oamenii Evident, acest „principiu al cerului" nu putea fi decât străin şi contrar teologiei creştine scolastice, care a reacţionat foarte divers la el: de la acceptarea entuziastă a lui la Albert cel Mare, care şi-a construit teologia urmând cu prudenţă implicaţiile acestui principiu, până la refuzul lui parţial la Sfântul Bonaventura şi la cenzura celebră a celor propoziţii pariziene a episcopului Etienne Tempier de la decembrie , în care se găsesc ilustrate implicaţiile acestui principiu Analogia dintre suflet şi cer poate fi considerată punctul de pornire în înţelegerea temei destinului la Albert Pentru a o ilustra, trebuie să evocăm mai întâi dificultăţile noeticii aristotelice Se ştie faptul că Aristotel concepe sufletul că „actul prim al corpului natural dotat cu organe", iar paradoxul principal al teoriei intelectului aristotelic constă în faptul că, deşi aparţine sufletului definit astfel, el este totuşi lipsit de un organ corporal Aristotel pare să trateze, însă, mai degrabă ca pe un avantaj al intelectului această „puritate" a lui, arătând faptul că fără ea el nu ar putea cunoaşte niciodată nimic De aceea el concepe actul înţelegerii prin analogie cu principiul realizării oricărei fiinţări prin actualizarea unei posibilităţi, astfel încât principiile naturii sunt analogice principiilor intelectului Consecinţa este distincţia între un intelect posibil (deosebit de cel pasiv şi muritor, corespondent imaginaţiei) şi unul activ, astfel încât ambele sunt nemuritoare, dar nu pot cunoaşte nimic în afara imaginaţiei şi a predicaţiei (analogică raportului dintre materie şi formă) Problemele care au intervenit în tradiţia peripatetică au fost, în acest moment, de ordinul gradului de realitate al intelectului, în afară de faptul că Aristotel îl declară analogic elementelor cereşti, divin şi provenind în vieţuitor „din afară", tăcerea se aşterne asupra acestei doctrine, oferind o libertate speculativă considerabilă comentatorilor Dintre aceştia, Averroes formulează o explicaţie simplă asupra dificultăţilor tratatului Despre suflet: intelectul posibil (numit de el, după Alexandru din Afrodisia, material, adică având funcţia materiei) este „un al patrulea gen al fiinţei", alături de formă, materie şi compusul lor, adică este principiul lor inteligibil de organizare, la care omul are acces prin conjuncţie (coniunctio sau copulaţio) El este impersonal, însă folosirea lui înseamnă simultan individuarea lui Omul este, în acest sens, o individuare graduală a intelectului, în măsura în care el s-a înstăpânit asupra acestui intelect Uzând de această interpretare, Averroes este de părere că există o analogie între suflet şi cer, dovedită de faptul că omul care nu vede cerul are percepţia trecerii timpului, deoarece atât sufletul lui, cât şi cerul, sunt măsura raportului dintre anterior şi posterior Această analogie între suflet şi cer îi conferă lui Averroes chiar puterea unui principiu de interpretare a unui dificil pasaj aristotelic Iată cuvintele lui Averroes: Et nisi esset hoc genus entium quod scivimus în scientia animae, non possemus intelligere multitudinem în rebus ah stractis; quemadmodum, nisi sciremus hac naturam intellectus, non possemus intelligere quod virtutes moventes abstractae debent esse intellectus Et hoc lat uit multos modernos, adeo quod negaverunt illud, quod dicit Aristoteles în tractam sui libri, quod necesse est ut formae abstractae moventes corpora coelestia sunt secundum numerum corporum coelestium Et ideo scire de anima necessarium est în sciendo primam philosophiam (Averroes, Commentarium magnum , comm ) Iar dacă nu ar exista acest gen de fiinţe pe care noi le cunoaştem prin ştiinţa despre suflet, nu am putea înţelege multiplul în cazul lucrurilor abstracte; oarecum, de nu am cunoaşte această natură a intelectului, nu am putea înţelege că virtuţile abstracte care pun în mişcare trebuie să ţină de intelect Acest lucru a scăpat multor moderni, care apoi au negat ceea ce spune Aristotel în tratatul său «Metafizică, XI», că este necesar ca formele abstracte care pun în mişcare corpurile cereşti să fie corespunzătoare numărului corpurilor cereşti Acest lucru arată că ştiinţa sufletului este necesară filosofiei prime Sensul acestui text se bazează exclusiv pe principiul analogiei dintre suflet şi cer şi poate oferi o explicaţie celebrei sciziuni a ştiinţei despre suflet Cu enunţul acestei rupturi începea tratatul Despre suflet al lui Aristotel, în care filosoful spusese că studiul facultăţilor sufletului angajate în materie revine fizicii, iar cel al formelor neangajate corporal (Le Intelectul) revine metafizicii Soluţia lui Averroes: ruptura din ştiinţa despre suflet este analogică „rupturii" dintre sublunar şi celest, astfel încât studiul intelectului revine metafizicii, atunci când ea se ocupă de numărul inteligenţelor separate de materie Să reţinem faptul că, alături de stabilirea analogiei averroiste, filosoful arab a predicat şi suprema fericire a omului în această viaţă ca fiind legată de unitatea lui cu intelectul unic manifest şi în mişcările cerului, astfel încât această unitate nu se poate obţine decât prin practicarea filosofiei Alături de această sursă, Albert cel Mare dispunea de încă una pentru a putea gândi analogia dintre suflet şi cer, şi anume Liber de causis El atribuia acest tratat cel puţin parţial lui Aristotel, în perioada redactării tratatului Despre destin Din acest tratat, Albert putea reţine cel puţin două formule Prima dintre ele susţine că treptele ierarhice sunt convertibile în funcţii ale sufletului, de unde este limpede faptul că descendenţa sufletului uman are loc din ierarhiile cereşti, iar cea de-a doua formulă este aceea prin care „sufletul este instrumentul inteligenţei", dată fiind poziţia superioară în ierarhie a inteligenţei faţă de suflet Prin însufleţire, sufletul, înţeles ca principiu, are ca misiune mişcarea stelelor, iar de aici rezultă argumentul cel mai important al lui Albert de salvare a determinismului astral simultan cu liberul arbitru al omului: dacă inteligenţa e mai presus de suflet, tot aşa determinismul astral vizează lumea corporală sublunară, dar mai puţin intelectul uman, care este, aşa cum spusese Aristotel, lipsit de organ corporal Acelaşi argument, important pentru neoplatonismul dominicanilor, a reapărut şi în Summa contra Gentiles a Sfântului Toma din Aquino Albert cel Mare preia această schemă şi, în comentariul său la Liber de causis, monumentalul tratat De causis etprocessu universitatis, dedică un capitol statutului ontologic al inteligenţei: „De quaestione utrum caelum movetur ab anima vel a natura vel ab intelligentiae" Diferite variante ale identificării mobilului celest revin în acest valoros text tradiţiilor istoriei filosofiei pe care Albert le cunoştea: vechii peripateticieni (Anaxagoras) credeau că mişcarea este naturală, asemeni epicureilor, apoi Alexandru din Afrodisia, Algazel şi Avicenna au crezut că mişcarea ţine de facultăţile sufletului (dorinţă şi imaginaţie), pe când tradiţia arabă averroistă susţine că mişcarea cerului are loc graţie mişcărilor inteligenţei Este inutil să sesizăm incorectitudinea istorică (teza mişcării circulare perfecte care este manifestarea mişcărilor inteligenţei provine din Timaios, a); dimpotrivă, atribuirea acestei teze tradiţiei averroiste conferă legitimitate punerii pe acelaşi plan a celor două surse a analogiei dintre suflet şi cer invocate mai sus, adică Averroes şi Liber de causis Concluzia lui Albert la întrebarea invocată poate lămuri de ce tratatul Despre destin îşi dispută subiectul în termenii analizei efectelor cereşti: Haas opiniones et opinionum rationes non determinamus quid quilibet eligat, lectoris judicio relinquentes Hoc solum habetur pro constanţi quod inter intelligentiam et caelum aliquid est sive ut anima sive ut natura, quo caelum particeps efficitur bonitatis in se ab intelligentia defluentis (cf Dcpu, ed Fauser, p , r - ) Nu decidem noi ce anume să se aleagă între aceste opinii şi argumente ale opiniilor, ci lăsăm în seama cititorului acest fapt Păstrăm însă ca pe ceva neschimbat faptul că între inteligenţă şi cer există ceva de genul sufletului său al naturii, prin participarea la care cerul se umple de bunătatea al cărei flux provine din partea inteligenţei Am folosit în traducerea de mai sus termenul, flux" (urmând familia lexicală a cuvântului „defluentis") deoarece termenul ar putea să ne furnizeze un ultim concept în înţelegerea temei destinului la Albert cel Mare, după „principiul cerului" şi analogia dintre suflet şi cer Din acest punct de vedere, opera lui Albert a fost un teren de întâlnire între emanatismul neoplatonician din Liber de causis şi teologia creştină În această ordine, Albert a furnizat un concept propriu al participaţiei unei trepte ierarhice inferioare la una superioară, care ar putea deveni pentru noi al treilea instrument în înţelegerea temei destinului, după „principiul cerului" şi analogia dintre suflet şi cer Acest concept poartă numele de univocitate analogică şi este descris de Albert în Super Dyonisium De nominibus divinis şi în De causis et processu universitatis, I, tr În cea din urmă lucrare, dedicată efectiv acestei teme, Albert distinge între două forme posibile ale emanaţiei, numite de el prin verbele fluere şi influere El defineşte sensul lui fluere prin transmiterea unui conţinut între două forme comune, în vreme ce influere înseamnă realizarea efectivă a unei forme actualizate într-o posibilitate, şi preferă ultima dintre ele pentru a desemna conceptul univocităţii analogice: Non enim fluit nisi id quod unius formae est în fluente et in eoquofit fluxus Sicut rivus eiusdem formae est cum fonte ( ) Similiter non idem est fluere quod univoce causare ( ) Ex has patet quod fluxus est simpliciter emanaţia formae a primo fonte, qui omnium formarum est fons et origo Propter quod Plato taiem originem vocavit datorem formarum Influere autem est fluxum talem alicul receptibili immitere (ibidem, p , r - ) Şi quaeritur vero, cum dicitur influere, în quo sil continentia importata per praepositionem, dicendum quod în possibilitate rei cui fit influxus (r - ) Ex hoc patet, quod omne cui influitur, secundum ipsum influxum simplicius est et nobilius et verius est în influente quatn in seipso (p , r - ) Nu există flux decât între cel care are aceeaşi formă cu cel căruia îi conferă fluxul, tot aşa cum râul are aceeaşi formă cu izvorul ( ) Nu este acelaşi lucru „fluere" a cauza în mod univoc ( ) De aici rezultă că fluxul este în sine emanaţia unei forme de la sursa primă, care este izvorul şi originea tuturor formelor Din acest motiv, Platon a numit o asemenea origine Dătătorul formelor (Dcpu, ed Fauser, p , r -p , r ) influere" înseamnă acordarea fluxului unui receptor ( ) Dar dacă se cercetează care este semnificaţia adusă de prepoziţie, atunci când se spune „influere", trebuie spus că ea constă în posibilitatea lucrului în favoarea căruia se face fluxul ( ) De aici rezultă că orice lucru care primeşte un flux se regăseşte în mod mai simplu şi mai nobil potrivit influxului în cel de la care îl primeşte decât în sine însuşi Distincţia dintre cele două concepte se referă la faptul că a) prin fluere Albert înţelege raportarea unei realităţi inferioare la una superioară printr-o formă comună (iar această schemă îşi are originea în conceptul creaţiei, înţeles ca acordare a formelor unei materii predate, de origine avicenniană); b) iar prin influere - acordarea existenţei unei realităţi capabile să o primească, potrivit capacităţii aceleia de primire Preferând cea de-a doua schemă explicativă, Albert instituie sensul univocităţii analogice Aşa cum susţine Alain de Libera, această univocitate se referă la faptul că una şi aceeaşi realitate (de unde, univocitatea) se distribuie mai multor termeni în mod plural, conform capacităţii lor de receptare (de unde analogia receptorilor) Dar ideea participării celor inferioare la realităţile superioare după regula quantum potest nu este nouă la Albert cel Mare, ci ea provine din Timaios-ul platonician şi din Despre suflet al lui Aristotel, unde era specificată ideea participării lucrurilor temporale la eternitate şi divinitate după măsura capacităţii lor de participare Albert a putut însă prelua această idee direct din Liber de causis, propoziţia , unde ideea participaţiei quantum potest era folosită chiar ca explicaţie a trecerii de la unitate la multiplicitatea realităţilor derivate din ea În plus, un amănunt important: corelativul logic al participaţiei quantum potest este faptul că orice realitate superioară din care provine o influenţia conţine în ea în sens superior realitatea inferioară căreia îi oferă influenţa Ideea provenea din Elementele de teologie ale lui Proclos, propoziţia , şi se regăseau într-o oarecare formă în Liber de causis, propoziţia Este puţin probabil că Albert să fi cunoscut textul lui Proclos (se ştie că faptul că Guillaume din Moerbeke a tradus textul abia în mai-iunie şi -a oferit Sfântului Toma, înainte ca acesta din urmă să îşi compună propriul comentariu la De causis) Iată cele două propoziţii: Elem de teologie, propoziţia : „Omne derivans esse aliis ipsum prime est hoc quod tradit recipientibus derivationibus" - „Orice realitate din care se derivă fiinţa altora este în sens prim ceea ce oferă ca derivaţii receptorilor săi " Liber de causis, propoziţia : „Primorum omnium quaedam sunt în quibusdam per modum quo licet ut sit unum eorum în alio" - „între toate cele prime, unele se află în celelalte în modul în care este posibil ca unul să se afle în celălalt " Pasajele ne sugerează faptul că, o dată adoptate aceste teze de către Albert (fapt dovedit de argumentul din articolul al tratatului Despre destin) gânditorul dominican folosea o arhitectură conceptuală în care problema destinului depindea de trei mari presupoziţii care îi ghidează concluziile tratatului de faţă: a) există o guvernare celestă a celor sublunare, intermediară între lume şi Dumnezeu, care determină astral destinul realităţilor corporale (acesta este aspectul sub care regăsim aici „principiul cerului" şi tema cauzalităţii univoce, în măsura în care ierarhia existenţei face ca fiecare treaptă să fie conţinută în cea superioară într-un mod mai nobil decât în sine însăşi); b) există o analogie între suflet şi cer care conferă un act comun inteligenţei celeste şi celei umane, superioare mişcării astrelor, astfel încât această din urmă mişcare poate deveni cel mult un semn al mişcărilor inteligenţei, dar nu un determinant al ei; c) participaţia la ordinea destinală a astrelor poate avea loc, dar nu numai că astrele nu impun o necesitate lucrurilor, ci dimpotrivă, capacitatea imperfectă de participare a lucrurilor la ele face ca lumea sublunară să nu se ridice întotdeauna la demnitatea de „a avea un destin" La aceste trei presupoziţii provenite din tradiţia greco-arabă moştenită de Albert se adaugă o a patra, moştenită de la Boetius: d) distincţia între providenţă şi raţiune, în sensul în care „providenţa este însăşi acea raţiune divină care, ca principiu suprem şi universal, orânduieşte totul, pe când destinul este ordinea care tronează în fenomene, în mişcarea lor, şi cu ajutorul căreia providenţa le înlănţuie, dându-le fiecăreia un loc anumit Se poate observa, cel puţin din tezele prezentate în aceste rânduri, că definiţia lui Boetius nu aduce nimic nou în datele problemei, în afară de faptul că destinul, ca implicaţie a „principiului cerului" asupra lumii sublunare, este expresia mobilă a providenţei absolute a lui Dumnezeu Este, în fine, posibil ca acest din urmă argument să îi slujească lui Albert cel Mare drept punct de echilibru al explicaţiei destinului prin teorii de sursă peripatetică şi neoplatoniciană într-un mediu creştin Să cercetăm însă primele trei teorii, aşa cum apar în Despre destin şi aşa cum ar putea ele să explice, în opinia noastră, sensul tratatului prezent Mai întâi, guvernarea lumii sublunare prin mişcările cerului conferă cadrul discuţiei Albert admite această cauzalitate, la fel ca şi Sfântul Toma din Aquino Albert nu discută niciodată dacă există o sau nu o asemenea cauzalitate El admite de la început faptul că „cele superioare le informează, le conţin şi le mişcă pe cele inferioare" (art , ) Albert cel Mare se întreabă mai degrabă dacă raportul cer/pământ este asimilabil celui dintre cauză şi efect sau este, mai curând, asemănător raportului dintre semnificant şi semnificat: alegând ultima variantă (art , soluţie), cerul devine un spaţiu în care silogistica are loc numai în raporturile intrinseci ale cerului, dar în care raportul cu lumea sublunară este exclusiv hermeneutic În acest raport simbolic al cerului cu pământul, Albert aduce însă o restricţie a cunoaşterii principiului: arta interpretării semnelor cereşti nu dezvăluie destinul în sensul unui sistem infailibil de predicţii, ci cunoaşterea lui tematizează mai degrabă proximitatea originii care dă sens devenirii Această origine nu se dezvăluie pe sine altminteri decât prin propriile evenimente, fie ele celeste sau sublunare Ori, evenimentele celeste sunt imagini vizibile ale măsurii evenimentelor sublunare, ceea ce înseamnă că măsura originară a destinului este incomprehensibilă, datorită faptului că ea este condiţia prealabilă a oricărei comprehensiuni: „ora începutului tuturor orelor este ora căderii seminţei în matrice Dar acest lucru nu ne este dat spre cunoaştere" Ideea că primul moment al unei mişcări este inaccesibil în sens absolut întotdeauna, chiar dacă poate fi cunoscut în mod derivat prin unul dintre mobilurile sale posterioare, a fost un principiu deja enunţat de Aristotel în raport cu perceperea evenimentelor şi cu esenţa devenirii atât în Fizică cât şi în Metafizica Acest principiu al ascunderii temeiului în propriul întemeiat devine la Albert o clarificare a modului în care putem cunoaşte destinul: dacă el este originea ordinii evenimentelor vieţii, îl putem vedea numai prin evenimentul însuşi Este ca şi cum, într-o altă formulare posibilă, am spune că înţelegerea destinului survine atunci când el s-a şi întâmplat Altfel spus, cerul nu influenţează pământul, deşi devenirea este actul lor comun, în al doilea rând, analogia dintre suflet şi cer Există trei teme importante ale tratatului care se sprijină pe această analogie: tema libertăţii inteligenţei (ale cărei raţionamente şi decizii nu sunt impuse de astre, ci invers, ele sunt ilustrate de poziţiile astrelor, apoi „exemplul gemenilor", în care tema persoanei este gândită prin analogia dintre suflet şi cer şi, în fine, tema fericirii intelectuale Mai întâi, libertatea inteligenţei provine din faptul că inteligenţa universală (anima nobilis, cum este numită în De causis et processu universitatis de Albert după Liber de causis, cap ) este mai presus de cerul sensibil care guvernează lumea sublunară: prin urmare, inteligenţa şi, implicit, voinţa, nu sunt supuse efectului stelelor, în acest sens, sufletul este un „instrument al inteligenţei", în măsura în care şi cerul planetelor este acelaşi instrument, în altă ipostază, deoarece sufletul este o „imagine a lumii" În al doilea sens, „exemplul gemenilor"; într-o formulare liberă, el este un contraargument la adresa determinismului astral, prin care se spune că, dacă dispoziţia celestă din clipa naşterii contează, este necesar ca doi gemeni să aibă acelaşi destin Exemplul a fost formulat deja de Cicero, conservat într-un fragment citat de Sfântul Augustin al tratatului Despre destin compus de oratorul roman Replica lui Albert se bazează pe tradiţionala analogie dintre suflet şi cer, invizibilă în textul tratatului Această replică ar putea fi reformulată astfel: în şirul persoanelor nu poate exista dublul, deoarece centrul inimii reia analogic centrul lumii (în virtutea ideii că sufletul este imagine a universului) Din acest motiv, legătura fiecărei inimi cu centrul lumii ţine de un mod, inexplicit aici, al raportului dintre unu şi multiplu, în care multiplul nu înseamnă repetiţia monotonă a unului Este evident că această idee are legătură cu interpretările date de Averroes tratatului Despre suflet al lui Aristotel, privind mai ales unicitatea intelectului posibil pentru toţi oamenii, care se multiplică după acţiunea fiecăruia, precum şi cu exemplul aceluiaşi filosof arab cu cel care nu vede cerul dar percepe trecerea timpului, citat de noi Mai sus Transpus în termenii lui Albert, aceste lucruri este: destinul este individuare a sufletului prin propria experienţă Esenţa sufletului nu poate fi gândită, în acest caz, ca o realitate dată individual şi deosebită substanţial de un altul, ci destinul sufletului îi conferă acestuia individualitate Departe de a fi lanţ al constrângerilor, destinul este în acest sens unicul mod al libertăţii Mai mult, Albert pare să sugereze faptul că această libertate a destinului ar putea fi atinsă prin activitatea supremă a sufletului, corespondentă inteligenţei Trimiterea din articolul V, la Averroes şi la tema alipirii intelectului de inteligenţa celestă ca fericire supremă a omului oferă o dublă lămurire Mai întâi, adeziunea teoretică totală a lui Albert la ideea că activitatea intelectuală conferă cu adevărat destin celui care fiinţează într-un orizont guvernat de inteligenţă; iar în al doilea rând, reţinerea lui Albert în faţa ideii averroiste că intelectul uman şi cel celest ar avea un act comun În al treilea rând, teza participării quantum potest a lucrurilor individuale la destin Pe de o parte, evenimentele cerului dictează evenimentele lumii sublunare Pe de altă parte, cele generabile şi coruptibile receptează aceste imperative „potrivit putinţei celui care primeşte" (art , ad sol , ), situaţie ilustrată de Albert cu exemplul aristotelic al construcţiilor din Lesbos, unde regulile construcţiei se refac după materialul disponibil Această temă confirmă cele expuse până acum, în sensul că destinul este dezvăluire unică a evenimentului în act Insă Albert spune mult mai mult în soluţia la articolul al II-lea: datorită schemei participaţiei quantum potest, destinul este un nou gen al fiinţei, alături de fiinţa necesară şi fiinţa posibilă: „o atare formă este intermediară între necesar şi posibil" Cum este cu putinţă aşa ceva? Cu acest pasaj, ne aflăm în proximitatea sensului acestui tratat: destinul nu este cauza impersonală a actelor noastre, (deşi este „ceva ce ţine de cauză", spune ultimul articol al tratatului) şi nu este nici expresia propriei noastre voinţe: este o realitate intermediară constituită între lume şi sine Am putea spune, este modul albertian al exprimării faptului de a fi în lume, care defineşte spaţiul în care evenimentele experienţei mundane constituie şi individuează subiectivitatea Soluţia unei libertăţi conferite de mecanică speculativă a cerului inteligibil nu trebuie să uimească în contextul disputelor secolului al XlII-lea Cenzura celor propoziţii întreprinsă de episcopul Tempier la a avut ca punct central efortul de a elimina din temele filosofiei cerul lui Albert, intermediar între Dumnezeu şi lume, analogic sufletului uman şi câmp semnificant al destinului Reuşita a fost remarcabilă atât prin câştigul ei, cât şi prin propriile eşecuri Căderea „principiului cerului" a antrenat cu sine nominalismul secolului al XlV-lea (pentru care universalul nu mai putea avea o existenţă celestă), mistica renană (pentru care unirea intelectului cu motorul ceresc a fost substituită de unirea ekhartiană a sufletului cu Dumnezeu) sau revoluţia cosmologică a secolelor următoare (pentru care absenţa principiului cerului deschidea drumul unităţii de natură a planetelor cu lumea celor generabile şi coruptibile) Insă condamnarea acestui principiu al tradiţiei peripatetice nu putea surprinde şi nici nu putea compromite aspectul cel mai important al „principiului cerului" pe care se întemeiază şi sensul tratatului Despre destin Cerul lui Albert cel Mare este inteligenţa ca motor al universului, care conţine, informează şi pune în mişcare totul, dezirabilă prin actul ei comun cu intelectul omului, deşi rămâne în sine de neatins printr-un eveniment al gândirii, pentru că el este condiţia prealabilă absolută a oricărui eveniment, fie el şi noetic Din acest motiv, nimic nu poate răpi filosofiei meditaţia asupra temei originii cu valoare transcendentală, ca realitate care face posibilă orice actualizare individuală şi care se actualizează o dată cu ea Ipostaziată aici în tema cerului şi a destinului de Albert, tema se poate actualiza sub orice nume, graţie propriului regim: ea poate deveni eu transcendental, intelect posibil, principiu al destinului său cer inteligibil Faptul că tema în discuţie presupune caracterul inaccesibil în sine al obiectului său, care poate fi recunoscut ca transcendental, ca intelect posibil, ca principiu al destinului său ca un cer inteligibil -a făcut pe Averroes, marele maestru indirect al lui Albert, să susţină în Comentariul Mare la Despre suflet că filosofia nu se va sfârşi niciodată, de vreme ce ea este înţelegerea prezenţei transcendentalului în această lume, într-o parte sau în alta a lumii, acolo unde posibilitatea receptorului ei îi permite realizarea Sau, în termenii filosofului arab: „în consecinţă, s-ar putea că filosofia să existe întotdeauna în cea mai mare parte a lumii, aşa cum omul exista graţie omului, iar calul graţie calului Şi astfel, potrivit cu acest mod, intelectul teoretic nu este nici generabil şi nici coruptibil" Alexander Baumgarten Bibliografie I Ediţii ale operei lui Albert cel Mare: Alberti Magni Opera omnia, ed Petrus Jammy, voi , Lyon, ; Alberti Magni Opera omnia, ed Auguste et Emile Borgnet, voi Pariş, - ; Alberti Magni Opera Omnia edenda curavit Institu-tum Alberti Magni Coloniense Bernhardo Geyer praeside, ed Monasterii Westfallorum, în Aedibus Aschendorff Primul volum al seriei a fost publicat în , iar publicarea ei încă nu s-a încheiat II Alte tratate şi fragmente cuprinse în dispută antică şi medievală asupra destinului: Alexandre d' Aphrodise, Trăite du destin, texte etabli et traduit par Pierre Thiellet, ed Belles Lettres, Paris, ; Albert cel Mare, Despre cincisprezece probleme, cap - , în DUI, pp - ; Boetius, A M S T , Despre mângâierile filosofiei, IV, proza , în Boetius şi Salvianus, Scrieri, trad de David Popescu, Editura Institutului Biblic, Bucureşti, ; Cicero, Despre destin, ediţie bilingvă, studiu introductiv, traducere, note şi comentarii de Mihaela Paraschiv, Editura Polirom, ; Proclos, De decern dubitationibus circa providentiam Plotin, Enneade III, - , Enneade IV, ; Stoicorum Veterum Fragmenta, ed Ioannes Arnim, Berlin, , voi ÎI, cap Defato, pp - ; Sfântul Toma din Aquino, Summa Theologiae, Ia, Q - , Summa contra Genţi Ies, III, - ; III Exegeza operei lui Albert: Flasch, Kurt, L 'immortalite individuelle ou le retour a l'esprit: Albert le Grand contre Averroes, în Introduction a la philosophie medievale, ed Univ Fribourg Suisse - ed Du Cerf, Paris, , pp - ; Fronober, Die Lehre von der Materie und Form nach Albert dem Grossen, Breslau, ; Gilson, Etienne, Filosofia în Evul Mediu, Editura Humanitas, Bucureşti, , pp - ; Grabmann, Martin, Der Einfluss Alberts des Grossen auf des mittelalterliche Geistesleben, în Mittelalterliches Geistesleben, Munchen, , voi ÎI, pp - ; Imbach, R şi Flueler (editori), Albert der Grosse und die deutsche Dominikanerschule Philosophisches Perspektiven, în Freiburger Zeitschrift fur Philosophie und Theologie, ( ); Kaiser, R , Die Benutzung proklischer Schriften durch Albert den Grossen, în Archiv fur Geschichte der Philosophie, , pp - ; Liberă, Alain de, Albert le Grand et la philosophie, ed J Vrin, Paris, ; Liberă, Alain de, Albert le Grand et le platonisme: de la doctrine des idees a la theorie des trois etats de l'universel, în On Produs and has influence în Mediaeval Philosophy, ed by E P Bos and P A Meijer, Leiden, ; Meersseman, P G , Introducţio în operă omnia Beaţi Alberti Magni, C Beyaert, Bruges, ; Meersseman, P G , Geschichte des Albertismus, Roma, ; Meersseman, P G , Leş origines parisiennes de l'albertisme colonais ADHLMA, , pp - ; Piaia, G , La genesi dell'interpretazione storico-filosofica di Alberto Magno, în voi Vestigiu philosophorum II medioevo e la storiografia filosofică, Rimini, , pp - ; Pelster, F Kritische Studien zum Leben und zu den Schriften Alberts des Grossen, Freiburg im Breisgau, ; Pelster, F , Wur Datierung einiger Schriften Alberts des Grossen, în Zeitschrift fur katholische Theologie, , pp , ; Ruello, Francis, Leş noms divins et leur raison selon Albert le Grand commentateur du „De divinis nominibus", Paris, ed J Vrin, ; Salman, D , Albert le Grand et l'averroisme latin, în Revue des Sciences Philosophiques et Theologiques, , pp - ; Sturlese, L , Albert der Grosse und die Deutsche philosophische Kultur des Mittelalters, în Freiburger Zeitschrift fur Philosophie und Theologie, , pp - ; Weber, E , Langage et methode negatifs chez Albert le Grand, în Revue des Sciences philosophiques et Theologiques, , pp - ; Weisheipl, J, (ed ), Albertus Magnus and the Sciences: Commemorative Essays , Toronto, ; Wlodek, Z , Albert le Grand et Ies albertistes du XV-e siecle Le probleme des universaux, în Miscellanea Mediaevalia, , pp - ; Zimmermann, A şi MeyerG (ed ), Albertus Magnus Doctor universalis ( / ), Mayence, IV Alte fragmente sau tratate ale lui Albert cel Mare traduse în limba română: Summa Theologica, ÎI, quaestio , art în voi Despre eternitatea lumii, fragmente sau tratate , ediţie bilingvă, traducere, tabel cronologic, note şi postfaţă de Alexander Baumgarten, Editura IRI, Bucureşti, , pp - ; Despre cincisprezece probleme, tratat cuprins integral în voi Despre unitatea intelectului, fragmente sau tratate , ediţie bilingvă, traducere, tabel cronologic, note şi postfaţă de Alexander Baumgarten, Editura IRI, Bucureşti, , pp - CUPRINS Notă introductivă Despre destin Art I Dacă destinul există Art II Ce este destinul Art III Dacă «destinul» impune necesitate lucrurilor Art IV Dacă destinul poate fi cunoscut Art V În ce tip de cauză se include destinul Principiul cerului şi tratatul despre destin al lui Albert cel Mare 